L’alcalde de Sagunt es reunix amb els diferents departaments implicats per avaluar la situació de la ciutat després de les pluges
12 de setembre 2019

![](/media/jeeh0swz/70cuerpo1reunion_grupo_emergencias-9.jpg)  
  

L’alcalde de Sagunt, Darío Moreno, s’ha reunit amb la Policia Local, Protecció Civil, Manteniment, la SAG i Aigües de Sagunt per tal d’avaluar la situació actual de la ciutat després de les pluges caigudes ahir en el municipi. També han estat presents els regidors i regidores de cada àrea, com es el regidor de la SAG, Roberto Rovira; la regidora de Policia Local, Natalia Antonino; i el regidor de Manteniment, Pepe Gil.

  

En la reunió també s’han vist els punts on s’han detectat més problemes i s’ha valorat quins passos s’han de donar durant els pròxims dies per assegurar que la ciutat continua estant preparada davant les possibles pluges que puguen arribar durant les pròximes hores.

  

![](/media/4wrdytir/70cuerpo2reunion_grupo_emergencias-6.jpg)  
  

D’altra banda, la reunió ha servit per prendre decisions sobre actuacions estratègiques que es deuen dur a terme a llarg termini perquè, segons Moreno, “**s’han detectat determinats punts conflictius a la ciutat on hi ha problemes de desaigüe**”. L’alcalde ha manifestat que s’han plantejat algunes mesures per evitar problemes futurs quan arriben les pluges torrencials **“perquè per la zona on vivim i l’efecte del canvi climàtic sabem que tornaran i probablement cada vegada amb molta més força**”. Estes actuacions seran de tall tàctic més puntuals en el temps per la situació que estem vivint els últims dies, però també mesures més estratègiques que permeten a la ciutat estar preparada per a futures situacions adverses. 

  

Tot i que durant la jornada d’ahir van haver diversos talls de carrers que van afectar la circulació de la ciutat, l’alcalde ha donat les gràcies a tots els treballadors i treballadores de l’Ajuntament implicats en les tasques realitzades per evitar danys derivats de la gota freda i ha manifestat que no s’han hagut de lamentar danys personals. Moreno ha recordat a la ciutadania que hui no hi haurà cap situació de risc com la d’ahir, “**però estem a l’espera de com evoluciona en les pròximes hores i demà**”. Tot i que hui no s’han suspés les classes als centres educatius, l’alcalde ha declarat que es continua en alerta per estudiar la situació per a demà. “**Si pensem que podem patir una situació com la d’ahir optarem per suspendre les classes, però prendrem eixa decisió cap a la vesprada quan ja tinguem pronòstics més actualitzats**” ha apuntat l’alcalde.​

  

![](/media/nbxbum5x/70cuerpo3_reunion_grupo_emergencias-1.jpg)  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-es-reunix-amb-els-diferents-departaments-implicats-per-avaluar-la-situacio-de-la-ciutat-despres-de-les-pluges/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-es-reunix-amb-els-diferents-departaments-implicats-per-avaluar-la-situacio-de-la-ciutat-despres-de-les-pluges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-es-reunix-amb-els-diferents-departaments-implicats-per-avaluar-la-situacio-de-la-ciutat-despres-de-les-pluges/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-es-reunix-amb-els-diferents-departaments-implicats-per-avaluar-la-situacio-de-la-ciutat-despres-de-les-pluges/)